Sesawangan omongane Kang Broto telung sasi kepungkur dumadakan anggegayut pikire Murni. Pagaweyan minangka tukang pijet ing sawijining panginepan ing sacedhaking setasiyun Tawang nate ditawakake dening Kang Broto marang dheweke. Ora mung kuwi, kepetung yu Parti lan yu Minah ya tau ngejak kanthi pangalem yen dheweke bisa ngayahi pegaweyan kang ditawakake Kang Broto marga dheweke kalebu isih enom lan ndarbeni rupa ayu.